Močila konope, močila


1. verzia 
[:Močila konope, močila, žabka jej do čižmy skočila.:]
[:A ty žabka, žabulienka, vyskoč von,
lebo ťa dám vyšikovať žandárom, žandárom.
Močila konope, močila, žaba jej do čižmy skočila.:]

[:Anička, dušička, nekašli, aby ma pri tebe nenašli.:]
[:Ja ťa chytím, pomilujem, postískam,
a pri tom si preveselo zapískam.
Zapískam na celú dedinu, akú mám šikovnú dievčinu.:]
 
[:Anička, dušička, nekašli, aby ma pri tebe nenašli.:]
[:Lebo, ak ma tu pri tebe nájdu spať,
nedajú mi viacej k tebe chodievať.
Anička, dušička nekašli, aby my pri tebe nenašli.:]

2. verzia 
[:Anička, dušička, nekašli, aby ma pri tebe nenašli.:]
[:Ja ťa chytím, pomilujem, postískam,
a pri tom si prevelice zapískam.
Zapískam na celú dedinu, akú mám šikovnú dievčinu.:]

[:Anička, dušička, sklamala, v najlepšom kašľať mi začala.:]
[:Darmo som ju potisnul aj postískal,
do ucha mi Ančin frajer zapískal.
Zapískal na celú dedinu a ja mám pod okom modrinu.:]

[:Močila konope, močila, žaba jej pod sukňu skočila.:]
[:ej, ty žaba žabulienka vyskoč von,
lebo ťa dám vyšikovať žandárom.
Močila konope, močila, žaba jej pod sukňu skočila.:]

Autor: Ľudová poézia. Názov diela: Močila konope, močila

Ľudové piesne